b"\n_START_ARTICLE_\nTom Ruegger\n_START_SECTION_\nEl\xc3\xa4m\xc3\xa4kerta\n_START_PARAGRAPH_\nRuegger kasvoi Metuchenissa, New Jerseyss\xc3\xa4, jossa h\xc3\xa4n k\xc3\xa4vi high schoolinsa. Koulussa Ruegger toimi muun muassa oppilasjohtokunnan puheenjohtajana, sek\xc3\xa4 vara kapteenina koulun jalkapallo- ja yleisurheilujoukkueissa. Lis\xc3\xa4ksi Ruegger oli sarjakuvapiirt\xc3\xa4j\xc3\xa4n\xc3\xa4 koulunsa lehdess\xc3\xa4. High Schoolin j\xc3\xa4lkeen h\xc3\xa4n opiskeli Dartmouth Collegessa New Hampshiressa, jossa Ruegger muun muassa loi tunnusta saaneen 10 minuuttia kest\xc3\xa4neen animaation The Premiere of Platypus Duck ja toimi my\xc3\xb6s ohjaajana Dartmouth Film Societylle._NEWLINE_H\xc3\xa4nell\xc3\xa4 on kolme lasta Nathan, Luke ja Cody Ruegger, jotka olivat muun muassa is\xc3\xa4ns\xc3\xa4 tuottamissa animaatiosarjoissa Tiny Toonsissa, Animaanisissa ja Histeria!:ssa \xc3\xa4\xc3\xa4nin\xc3\xa4yttelij\xc3\xb6in\xc3\xa4.\n_START_SECTION_\nUra\n_START_PARAGRAPH_\nRuegger muutti Kaliforniaan, jossa h\xc3\xa4n yritti l\xc3\xb6yt\xc3\xa4\xc3\xa4 itselleen t\xc3\xb6it\xc3\xa4 ja soitti kolikkopuhelimesta Hanna-Barberan studiolle, jossa h\xc3\xa4n sai kutsun William Hannalta tulla paikan p\xc3\xa4\xc3\xa4lle esitt\xc3\xa4m\xc3\xa4\xc3\xa4n kykyns\xc3\xa4. Ruegger sai kuukauden koeajan ja ty\xc3\xb6skenteli aluksi apulaisanimaattorina. H\xc3\xa4n oli mukana 1970-luvulla varsinaisena animaattorina piirrossarjoissa, kuten The World's Greatest SuperFriends, Scooby-Doo and Scrappy-Doo ja Kivisten ja Sorasten uudet seikkailut. 1980-luvulla h\xc3\xa4n ty\xc3\xb6skenteli k\xc3\xa4sikirjoittajana ja tuottajana Hanna-Barberan piirrettyjen parissa, kuten Yogi's Treasure Hunt, Snorkkelit, The 13 Ghosts of Scooby-Doo ja Pound Puppies.\n_START_SECTION_\nWarner Bros. Animation\n_START_PARAGRAPH_\nSittemmin Ruegger siirtyi ty\xc3\xb6skentelem\xc3\xa4\xc3\xa4n Warner Bros. Animationille vuonna 1989, jonka my\xc3\xb6t\xc3\xa4 h\xc3\xa4net tunnetaan erityisesti useiden piirrossarjojen tuottamisesta, k\xc3\xa4sikirjoittamisesta, sek\xc3\xa4 luomisesta, kuten Tiny Toons, Animaaniset, \xc3\x84ly ja V\xc3\xa4l\xc3\xa4ys, Batman ja Histeria!. Menestyksens\xc3\xa4 my\xc3\xb6t\xc3\xa4 Ruegger toimi Warner Bros. Animationin puheenjohtajana.\n_START_SECTION_\nTom Ruegger Productions ja Disney\n_START_PARAGRAPH_\nVuonna 2002 h\xc3\xa4n perusti oman animaatiostudion Tom Ruegger Productions ja nelj\xc3\xa4 vuotta my\xc3\xb6hemmin Ruegger tuotti muun muassa 40 jaksoa kest\xc3\xa4neen animaatiosarjan Animalia. Sittemmin Ruegger siirtyi 2011 Walt Disney Television Animationille t\xc3\xb6ihin ja ty\xc3\xb6sti pilottia nimelt\xc3\xa4 7D, joka ei kuitenkaan p\xc3\xa4\xc3\xa4ssyt tuotantoon."